શહેરના અનેક રસ્તાઓ પર આડેધડ પાર્કિંગ ઉપરાંત લારી ગલ્લાનાં દબાણો જોવા મળે છે. રિક્ષાવાળાઓ માટે ટ્રાફિક પોલીસ અને કોર્પોરેશન દ્વારા અલગથી રિક્ષા સ્ટેન્ડ બનાવામાં આવ્યું છે. અમદાવાદ મ્યુનિ. કોર્પોરેશન દ્વારા અવારનવાર દબાણને હટાવાયાં છે. પણ ટ્રાફિક પોલીસ અને મ્યુનિ. કર્મચારીઓની સાઠગાંઠને લીધે દબાણ કરવાવાળા ફરી જે તે જગ્યાએ ગોઠવાઇ જાય છે. ટ્રાફિક પોલીસના કેટલાક કર્મચારીઓ પણ લારી ગલ્લાવાળાઓ પાસેથી હપ્તા ઉઘરાવતા હોય છે. બેઠક શહેર પોલીસ કમિશનર શિવાનંદ ઝાની અધ્યક્ષતામાં મળી હતી. જેમાં ટ્રાફિક પોલીસ દબાણો દૂર કરવાની કામગીરી કરશે તેવો નિર્ણય લેવામાં આવ્યો હતો. જે મુજબ પોલીસ કર્મચારીઓ એ જ ફોન કરીને દબાણની ગાડીઓ બોલાવાની રહેશે. આ કામગીરીનું વીડિયો રેકોર્ડિંગ કરાશે.